ར་ལོནི་ཚེ་རིང་དོན་གྲུབ་ཀྱི་འཐུས་ཚབ་བརྩམས་ཆོས་ཡིན་པ་དང་།བོད་ཀྱི་དེང་རབས་བརྩམས་སྒྲུང་ཆེས་ཕུལ་དུ་བྱུང་བ་ཞིག་ཡིན།སྒྲུང་འབྲིང་དེ་ལོར་སྦྲང་ཆརདུས་དེབ་ཐོག་སྤེལ་བ་ནས་བཟུང་ཆེད་དུ་ཞིབ་འཇུག་བྱེད་མཁན་མང་པོ་བྱུང་ཡོད་པ་དང་།ཚེ་རིང་དོན་གྲུབ་ཀྱི་བརྩམས་སྒྲུང་ལས་ཞིབ་འཇུག་བྱེད་པ་ཆེས་མང་ཤོས་ཀྱི་བརྩམས་ཆོས་ཤིག་ཡིན་ཞིང་།བོད་ཀྱི་བརྩམས་སྒྲུང་གསར་བའི་ལོ་རྒྱུས་སྟེང་ནས་མི་སྣའི་གཤིས་ཀ་འབྲི་བ་ཅན་ཨང་དང་བོ་བ་ཡིནཔར་ངོས་འཛིན་བྱེད་ཀྱི་ཡོད།ལིག་ཙེ་ཧྥུའུ་ལྟར་ན།འཛམ་གླིང་གི་དོན་བརྗོད་རིགས་ཀྱི་རྩོམ་རིག་གི་སྤྱིའི་འཕེལ་ཕྱོགས་ནི།གཏམ་རྒྱུད་ཀྱི་བྱུང་རིམ་གཙོར་གྱུར་བ་ནི་ཐོག་མའི་དུས་དང་།མི་སྣའི་གཤིས་ཀའི་བཞེངས་སྐྲུན་གཙོར་གྱུར་བ་བར་མའི་དུས་དང་།སེམས་ཁམས་ཀྱི་འཚོལ་དཔྱོད་གཙོར་གྱུར་བ་ཐ་མའི་དུས་ཡིན་ཟེརབ་ལྟར་ན།ངོ་མ་བོད་ཀྱི་དེང་རབས་བརྩམས་སྒྲུང་གསར་རྩོམ་གྱི་ངོས་ནས་བཤད་ན་ལམ་དེ་འདྲ་ཞིག་བརྒྱུད་ཡོད་པར་བརྗོད་ཆོག་པས།ར་ལོསབོད་ཀྱི་དེང་རབས་བརྩམས་སྒྲུང་གི་འཕེལ་རིམ་ཁྲོད་གལ་ཆེའི་གནས་བབ་བཟུང་ཡོད་པ་དང་།དེ་ནི་དུས་རབས་ཉི་ཤུ་པའི་ལོ་རབས་དགུ་བཅུ་པ་ནས་བཟུང་བོད་ཀྱི་བརྩམས་སྒྲུང་དེ་མི་སྣའི་གཤིས་ཀ་འབྲི་བཞེངས་གཙོ་བོར་གྱུར་བའི་དུས་སུ་སླེབས་ཡོད་པའི་མཚོན་རྟགས་སུ་འཛིན་ཆོག